
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Ένταξή σε κατηγορίες και καθορισμός ορίων του οικισμού ΒΑΣΙΛΙΚΗ της 
Κοινότητας Βασιλικής Λακεδαίμονος Ν. Λακωνίας, με καθορισμό όρων 

και περιορισμών δόμησης. 1 

Ένταξή σε κατηγορίες και καθορισμός ορίων του οικισμού ΚΟΝΙΔΙΤΣΑ 
της Κοινότητας Κονιδίτσας Λακεδαίμονος Ν. Λακωνίας, με καθορισμό 

όρων και περιορισμών δόμησης. 2 

Τροποποίηση της Τ,Π. 1663/1.4.87 απόφασης Νομάρχη Σερρών ως 
προς τον καθορισμό νέων ορίων στον οικισμό Επταμύλων Ν. Σερρών, 
όρων και περιορισμών δόμησης αυτού.. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 


Αριθ. Π-1115 , (1) 

Ένταξη σε κατηγορίες και καθορισμός ορίων του οικισμού ΒΑΣΙΛΙΚΗ της 

Κοινότητας Βασιλικής Λακεδαίμονος Ν. Λακωνίας, με καθορισμό όρων και 

περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του Ν. 3200/55 και του Ν.Δ. 532/72 «περί διοικητικής 
αποκέντρωσης». 

2. Τις διατάξεις του Α.Ν. 314/68 «περί παροχής αρμοδιοτήτων στον 
Υπουργό Β. Ελλάδος και τους Νομάρχες», όπως τροποποιήθηκε με το Ν.Δ. 
1018/71. 

3. Τις διατάξεις του Ν.Δ. της 17.7.1923 «περί σχεδίων πόλεων». 

4. Τις διατάξεις του Ν. 1337/83, όπως τροποποιήθηκε μετοΝ. 1512/85. 

5. Τις διατάξεις του Ν. 1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου καθορισμού ορίων 
οικισμών της χώρας μέχρι 2.000 κατοίκους, κατηγοριών αυτών και καθορι¬ 
σμού όρων και περιορισμών δόμησής τους», όπως τροποποιήθηκε με το από 
14.2.87 Π.Δ. (ΦΕΚ 133Δ' της 23.2.1987) 

7. Τις προτάσεις των ιδιωτών μελετητών Μηχανικών, στους οποίους ανατέ¬ 
θηκε η σχετική μελέτη στα πλαίσια του προγράμματος των ανοικτών πόλεων, 
που αφορούν τον προσδιορισμό των ορίων του υπόψη οικισμού. 

((. Τα δελτία αρχιτεκτονικής αναγνώρισης του οικισμού που συμπληρώθη¬ 
καν από τους προαναφερόμενους μελετητές κατά τις υποδείξεις των σχετικών 
προδιαγραφών του ΥΠ. ΠΕ.ΧΩ.Δ.Ε. 

9. Τα πληθυσμιακά στοιχεία των δύο τελευταίων απογραφών του κράτους 
από την Ε.Σ.Υ.Ε. 

10. Την αποφ. οικ Π - 297/84 «Καθορισμός οικισμών που εφαρμόζονται οι 
όροι & περιορισμοί δομήσεως του 6.23/12/1982 Π.Δ. (ΦΕΚ 136 Δ της 
15.2.84). 

11. Το γεγονός ότι για την οριοθέτηση του παραπάνω οικισμού κινήθηκε η 
διαδικασία που προβλέπει η § 5 του άρθρου 3 του από 24.4.85 Π. Δ/τος και 
ύστερα από την αποστολή της σχετικής μελέτης (αρ. πρωτ. οικ Π - 4233/ 
2.11.1987 του Τ.Π. & Π.Ε.) πέρασαν άπρακτες οι προθεσμίες που ορίζει η 
παραπάνω διάταξη. 

12. Το υπ’ αριθ. 689/31.3.88 έγγραφο της Δ/νσης Δασών Λακωνίας. 

13. Το υπ’ αριθ. 2541/3.3.88 έγγραφο της 5ης Εφορείας Βυζαντινών 
Αρχαιοτήτων Σπάρτης. 


14. Το υπ’ αριθ. 1695/21.12.87 έγγραφο της Ε'. Εφορείας Προϊστορικών 
και κλασσικών Αρχαιοτήτων Σπάρτης. 

15. Τη γνωμοδότηση του Συμβουλίου Χ.Ο.Π. του Νομού που λήφθηκε κατά 
την συνεδρία στις 24.5.1988, με αριθμό Πράξης 7η, αποφασίζουμε: 

1. Κατατάσσουμε τον οικισμό ΒΑΣΙΛΙΚΗ της Κοινότητας Βασιλικής στις 
κατηγορίες: 

α) Ως προς τη θέση στο χώρο: Ούτε περιαστικός, ούτε παραλιακός ή τουρι¬ 
στικός. 

β) Ως προς το βαθμό προστασίας: Αδιάφορος. 

. γ) Ως προς τη δυναμικότητα: Στάσιμος. 

δ) Ως προς το βαθμό διασποράς: Διάσπαρτος. 

ε) Ως προς το μέγεθος: Μικρός. 

2. Καθορίζουμε τα όρια του οικισμού ΒΑΣΙΛΙΚΗΣ της Κοινότητας Βασιλι¬ 
κής Λακεδαίμονος με τα στοιχεία από 1 έως 10, όπως αυτά φαίνονται στο 
συνοδευτικό της παρούσας σχεδιάγραμμα σε κλίμακα 1:5000, που αποτελεί 
αναπόσπαστο μέρος της απόφασης αυτής και συντάχθηκε με βάση τα στοιχεία 
του χάρτη> και επιτόπιου ελέγχου. 

3. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης, για τον προαναφερόμενο οικισμό: 

Α. Γενικοί όροι δόμησης: 

I. Μέσα στα όρια του Οικισμού ισχύουν οι γενικοί όροι δόμησης που προβλέ- 
πονται από το Π. Δ/γμα της 24.4.85 (ΦΕΚ 181 Δ' της 3.5.85) όπως 
τροποποιήθηκε με το από 14.2.87 Π. Δ/γμα (ΦΕΚ 133 Δ' της 23.2.87) και 
για τον οικισμό αυτό καθορίζουμε την κατά κανόνα-αρτιότητα στα τριακόσια 
(300) τ.μ. 

II. Κατά παρέκκλιση μέσα στα όρια του οικισμού αυτού, θεωρούνται άρτια 
τα οικόπεδα με όποιο εμβαδόν είχαν στις 3.5.85, ημέρα δημοσίευσης του από 
24.4.85 Ή. Δ/τος. 

III. Κατά τη μελέτη οριοθέτησης του οικισμού που έγινε σύμφωνα με το από 
24.4.85 Π. Δ/γμα (ΦΕΚ.181 Δ' της 3.5.85), προέκυψε ότι όλα τα κτίρια 
στον οικισμό είναι μονώροφα και διώροφα, όπως φαίνεται και στο αντίστοιχο 
δελτίο Αρχιτεκτονικής Αναγνώρισης και γι’ αυτό το λόγο, το μέγιστο επιτρεπό¬ 
μενο ύψος των κτιρίων ορίζεται σε 7,50 μ. Επιτρέπεται η υπέρβαση του 
μέγιστου επιτρεπόμενου ύψους μόνο για την κατασκευή στέγης, η οποία στο 
ανώτερο σημείο της δε θα υπερβαίνει τα 2,00 μ. 

Β.- Ειδικοί όροι δόμησης: 

Οι ενδείξεις του δελτίου Αρχιτεκτονικής Αναγνώρισης που συνοδεύει την 
παρούσα και αποτελεί αναπόσπαστο μέρος της είναι δυνιτικές για τον ιδιοκτήτη 
ή τον μελετητή. 

4. α) Πριν από οποιαδήποτε κατάτμηση οικοπέδων μέσα στα όρια του οικι¬ 
σμού, θα πρέπει να θεωρείται το σχετικό Τοπογραφικό διάγραμμα από το Τ.Π. 
και Π.Ε. της Νομαρχίας, ώστε να εξασφαλίζεται η συνέχεια των κοινοχρήστων 
χώρων, σύμφωνα με τα οριζόμενα στις διατάξεις της παραγρ. 1 του άρθρου 6 
του από 24.4.85 Π. Δ/τος (ΦΕΚ 181 Δ' της 3.5.85), όπως τροποποιήθηκε 
με το από 14.2.87 Π. Δ/γμα (ΦΕΚ 133 Δ’ της 23.2.87). 

β) Να εξασφαλίζεται οπωσδήποτε η συνέχεια των υφισταμένων ή εγκεκριμέ¬ 
νων δρόμων του οικισμού. 

Η παρούσα απόφαση με την καρτέλα των ειδικών όρων δόμησης που την 
συνοδεύουν, να δημοσιευθεί στην Εφημερίδα της Κυβερνήσεως. 

Αμέσως μετά τη δημοσίευσή της στην Εφημερίδα της Κυβερνήσεως ακριβές 
αντίγραφό του υπό κλίμακα 1:5.000 πρωτοτύπου διαγράμματος που τη συνο¬ 
δεύει, να αναρτηθεί επί δεκαπέντε (15) ημέρες στον Πίνακα ανακοινώσεων του 
Τμήματος Πολεοδομίας και Πολεοδομικών Εφαρμογών Ν. Λακωνίας, για να 
λάβουν γνώση οι ενδιαφερόμενοι. 

Σπάρτη, 7 Ιουνίου 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρι8. Π-4324/87 (2) 

Ένταξη σε κατηγορίες και καθορισμός ορίων του οικισμού ΚΟΝΙΔΙΤΣΑ της 

Κοινότητας Κονιδίτσας Λακεδαίμονος Ν. Λακωνίαις, με καθορισμό όρων 

και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του Ν. 3200/55 και του Ν.Δ. 532/72 «περί διοικητικής 
αποκέντρωσης». 

2. Τις διατάξεις του Α.Ν. 314/68 «περί παροχής αρμοδιοτήτων στον 
Υπουργό Β. Ελλάδος και τους Νομάρχες», όπως τροποποιήθηκε με το Ν.Δ.. 
1018/71. 

3. Τις διατάξεις του Ν.Δ. της 17.7.1923 «περί σχεδίων πόλεων». 

4. Τις διατάξειςτου Ν. 1337/83, όπως τροποποιήθηκε με το Ν. 1512/85. 

5. Τις διατάξεις του Ν. 1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου καθορισμού ορίων 
οικισμών της χώρας μέχρι 2.000 κατοίκους, κατηγοριών αυτών και καθορι¬ 
σμού όρων και περιορισμών δόμησής τους», όπως τροποποιήθηκε με το από 
14.2.87 Π.Δ. (ΦΕΚ 133Δ' της 23.2.1987) 

7. Τις προτάσεις των ιδιωτών μελετητών Μηχανικών, στους οΛοίους ανατέ- 
θηκ,ε η σχετική μελέτη στα πλαίσια του προγράμματος τών ανοικτών πόλεων, 
που αφορούν τον προσδιορισμό των ορίων του υπόψη οικισμού. 

8. Τα δελτία αρχιτεκτονικής αναγνώρισης του οικισμού που συμπληρώθη¬ 
καν από τους προαναφερόμενους μελετητές κατά τις υποδείξεις των σχετικών 
προδιαγραφών του ΥΠ. ΠΕ.ΧΩ.Δ.Ε. 

.9. Τα πληθυσμιακά στοιχεία των δύο τελευταίων απογραφών του κράτους 
από την Ε.Σ.Υ.Ε. 

10. Την αποφ. οίκ ΓΙ-297/1984 «Καθορισμός οικισμών που εφαρμόζονται 
οι όροι & περιορισμοί δο'μήσεως του 6.23/12/1982 Π.Δ. (ΦΕΚ 136 Δ της 
15.2.84). . 

11. Την υπ’ αριθ. 28/1987 απόφαση (γνωμοδότηση για την παραπάνω 
μελέτη) του Κοιν. Συμβουλίου Κονιδίτσας ύστερα από την τήρηση της νόμιμης 
διαδικασίας. 

12. Το υπ’ αριθ. 180/5.2.88 έγγραφο της Δ/νσης Δασών Λακωνίας. 

13. Το υπ’ αριθ. 2194/27.10.87 έγγραφο της 5ης Εφορείας Βυζαντινών 
Αρχαιοτήτων Σπάρτης. 

14. Το υπ’ αριθ. 1486/13.10.87 έγγραφο της Ε'. Εφορείας Προϊστορικών 
και κλασσικών Αρχαιοτήτων Σπάρτης. 

15. Τη γνωμοδότηση του Συμβουλίου Χ.Ο.Π. του Νομού που λήφθηκε κατά 
την συνεδρία στις 15.4.1988, με αριθμό Πράξης 13η, αποφασίζουμε: 

. 1. Κατατάσσουμε τον οικισμό ΚΟΝΙΔΙΤΣΑ της Κοινότητας Κονιδίτσας, 
στις κατηγορίες: 

α) Ως προς τη θέση στο χώρο: Ούτε περιαστικός, ούτε παραλιακός ή τουρι¬ 
στικός. 

β) Ως προς το βαθμό προστασίας: Αδιάφορος. 

γ) Ως προς τη δυναμικότητα: Στάσιμος. 

δ) Ως προς το βαθμό διααποράς: Συνεκτικός. 

ε) Ως' προς το μέγεθος: Μικρός. 


2. Καθορίζουμε τα όρια του οικισμού ΚΟΝΙΔΙΤΣΑΣ της Κοινότητας Κονιδί¬ 
τσας Λακεδαίμονος με τα στοιχεία 1 έως 11, όπως αυτά φαίνονται στο 
συνοδευτικό της παρούσας σχεδιάγραμμα σε κλίμακα 1:5000, που αποτελεί 
αναπόσπαστο μέρος της απόφασης αυτής και συντάχθηκε με βάση τα στοιχεία 
του χάρτη και επιτόπιου ελέγχου. 

3. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης, για τον προαναφερόμενο οικισμό: 

Α. Γενικοί όροι δόμησης: 

I. - Μέσα στα όρια του Οικισμού ισχύουν οι γενικοί όροι δόμησης που 
προβλέπονται από το Π. Δ/γμα της 24.4.85 (ΦΕΚ 181 Δ' της 3.5.85) όπως 
τροποποιήθηκε με το από 14.2.87 Π. Δ/γμα (ΦΕΚ 133 Δ' της 23.2.87) και 
για τον οικισμό αυτό καθορίζουμε την κατά κανόνα αρτιότητα στα πεντακόσια 
(500) τ.μ. 

II. Κατά παρέκκλιση μέσα στα όρια του οικισμού αυτού, θεωρούνται άρτια 
τα οικόπεδα με όποιο εμβαδόν είχαν στις 3.5.85, ημέρα δημοσίευσης του από 
24.4.85 Π. Δ/τος. 

III. Κατά τη μελέτη οριοθέτησης του οικισμού που έγινε σύμφωνα με το από 
24.4.85 Π. Δ/γμα (ΦΕΚ 181 Δ' της 3.5.85), προέκυψε ότι όλα τα κτίρια 
στον οικισμό είναι μονώροφα και διώροφα, όπως φαίνεται και στο αντίστοιχο 
δελτίο Αρχιτεκτονικής Αναγνώρισης και γι’ αυτό το λόγο, το μέγιστο επιτρεπό¬ 
μενο ύψος των κτιρίων ορίζεται σε 7,50 μ. Επιτρέπεται η υπέρβαση του 
μέγιστου επιτρεπόμενου ύψους μόνο για την κατασκευή στέγης, η οποία στο 
ανώτερο σημείο της δε θα υπερβαίνει τα 2,00 μ. 

Β. Ειδικοί όροι δόμησης: 

α) Οι διώροφες αναγειρόμενες οικοδομές θα καλύπτονται με στέγη. 

β) Οι λοιπές ενδείξεις του δελτίου Αρχιτεκτ. Αναγνώρισης που συνοδεύει την 
παρούσα και αποτελεί αναπόσπαστο μέρος της είναι δυνιτικές για τον ιδιοκτήτη 
ή τον μελετητή. 

4. Εξαιρείται ζώνη πέντε (5) μέτρων γύρω από τον I. Ναό Προφήτου Ηλιού, 
για προστασία του εν λόγω κηρυγμένου μνημείου σύμφωνα με έγγραφο της 
αρμόδιας 5ης Εφορείας Βυζαντινών Αρχαιοτήτων Σπάρτης. 

5. Πριν από οποιαδήποτε κατάτμηση οικοπέδων μέσα στα όρια του οικι¬ 
σμού, θα πρέπει να θεωρείται το σχετικό Τοπογραφικό διάγραμμα από το Τ.Π. 
και Π.Ε. της Νομαρχίας, ώστε: α) να εξασφαλίζεται η συνέχεια των κοινοχρή¬ 
στων χώρων, σύμφωνα με τα οριζόμενα στις διατάξεις της παραγρ. 1 του 
άρθρου 6 του από 24.4.85 Π. Δ/τος (ΦΕΚ 181 Δ’ της 3.5.85), όπως 
τροποποιήθηκε με το από 14.2.87 Π. Δ/γμα (ΦΕΚ 133 Δ' της 23.2.87). 

β) Να εξασφαλίζεται οπωσδήποτε η συνέχεια των υφισταμένων ή εγκεκριμέ¬ 
νων δρόμων του οικισμού. 

Η παρούσα απόφαση με την καρτέλα των ειδικών όρων δόμησης που την 
συνοδεύουν, να δημοσιευθεί στην Εφημερίδα της Κυβερνήσεως. 

Αμέσως μετά τη δημοσίευσή της στην Εφημερίδα της Κυβερνήσεως ακριβές 
αντίγραφό του υπό κλίμακα 1:5.000 πρωτοτύπου διαγράμματος που τη συνο¬ 
δεύει, να αναρτηθεί επί δεκαπέντε (15) ημέρες στον Πίνακα ανακοινώσεων του 
Τμήματος Πολεοδομίας και Πολεοδομικών Εφαρμογών Ν. Λακωνίας, για να 
λάβουν γνώση οι ενδιαφερόμενοι. 

Σπάρτη, 16 Ιουνίου 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

Αριθ. οιχ ΕΠΑ 10217 (3) 

Τροποποίηση της Τ.Π. 1663/1.4.87 απόφασης Νομάρχη Σερρών ως προς 
τον καθορισμό νέων ορίων στον οικισμό Επταμύλων Ν. Σερρών, όρων κάι 
περιορισμών δόμησης αυτού. 

Η ΝΟΜΑΡΧΗΣ ΣΕΡΡΩΝ 

Έχοντας υηάψη: 

1. Την Τ.Π. 1663/1.4.87 απόφαση Νομάρχη Σερρών με θέμα: 
«Κατηγοριοποίηση, καθορισμός ορίων, όρων και περιορισμών δόμησης των 

οικισμών της Επαρχίας Σερρών: ΑΝΑΓΕΝΝΗΣΗ, ΚΟΥΜΑΡΙΑ, ΝΕΑ ΤΥΡΟ- 
ΛΟΗ, ΠΡΟΒΑΤΑΣ, ΜΟΝΟΚΚΛΗΣΙΑ, ΚΟΥΒΟΥΚΛΙΑ, ΕΠΤΑΜΥΛΟΙ, 01- 
ΝΟΥΣΑ, ΕΛΑΙΩΝΑΣ» μεταξύ των οποίων και ο οικισμός των Επταμύλων. 

2. Το Π.Δ. 24.4.85 με θέμα «Τρόπος καθορισμού ορίων οικισμών της 
χώρας μέχρι 2.000 κατ., κατηγορίες αυτών και καθορισμός όρων και περιορι¬ 
σμών δόμησής τους» όπως αυτά τροποποιήθηκε με το Π.Δ. 14,2.87 

3. Την υπ’ αριθ. 14/1988 απόφαση του Κοινοτικού Συμβουλίου Κοινότη¬ 
τας Επταμύλων. 

4. Την από 28.6.88 εισήγηση του Τ.Π.Π.Ε. Ν. Σερρών. 

5. Την γνωμοδότηση του Συμβουλίου Χ.Ο.Π. του Νομού που λήφθηκε κατά 
την 11η συνεδρίαση την^5.7.1988 με αριθμό πράξης 74, αποφασίζουμε: 

1. Εγκρίνεται η τροποποίηση των ορίων του οικισμού Επταμύλων της 
Κοινότητας Επταμύλων του Νομού Σερρών και ο καθορισμός τους όπως αυτά 
φαίνονται στο "συνοδευτικό της παρούσας σχεδιάγρμμα Π-Ι.Ι σε κλίμακα 
1:5000 που αποτελεί αναπόσπαστο μέρος της απόφασης αυτής και συντάχθηκε 
βάσει στοιχείων του χάρτη και επιτόπου ελέγχου και όπως αυτά περιγράφονται 
στην τεχνική περιγραφή που το συνοδεύει. 

2. Εγκρίνεται η επιβολή των ακολούθων γενικών και ειδικών όρων δόμησης 
στο τμήμα της επέκτασης. 

Α. Γενικοί όροι δόμησης: 
ι. Αρτιότητα οικοπέδων. 

Για οικόπεδα που εμπίπτουν στο τμήμα της επέκτασης ορίζεται εμβαδόν 
500 τ.μ. 

Κατά παρέκκλιση άρτια θεωρούνται τα οικόπεδα με όποιο εμβαδόν είχαν 
κατά την ημέρα δημοσίευσής του από 24.4.85 Π. Δ/τος (ΦΕΚ 181 
Δ/3.5.85). 

ιι. Συντελεστής δόμησης. 

Ο συντελεστής δόμησης των οικοπέδων ορίζεται σύμφωνα με το άρθρο 1 
παρ. 2β του από 14.2.87 Π. Δ/τος (ΦΕΚ 133 Δ/23.2.87), 
ιιι. Κάλυψη οικοπέδου. 

Μέγιστο επιτρεπόμενο ποσοστό κάλυψης, των οικοπέδων ορίζεται σύμφωνα 
με το άρθρο 1 παρ. 2, β του από 14.2.87 Π. Δ/τος. 
ιιιι. Ύψος κτιρίων. 

α. Το μέγιστο ύψος των κτιρίων ορίζεται σύμφωνα με το άρθρο 1 παρ. 2, δ 
του από 14.2.87 Π. Δ/τος δυνάμενο να φθάσει τα 8,5 μ. από το χαμηλότερο 
σημείο του εδάφους, για κλίση εδάφους μεγαλύτερη του 25% και έπειτα από 
προηγούμενη έγκριση της Επιτροπής Πολεοδομικού και Αρχιτεκτονικού Ελέγ- 
χου. 

β. Τα αναφερόμενα στο εδάφιο α ισχύουν και για το τμήμα του ο,ικιαμού 
μεταξύ του ρυμοτομικού σχεδίου και του ορίου του οικισμού όπως αυτό καθορί¬ 
σθηκε με την Τ.Π: 1663/87 απόφαση Νομάρχη Σερρών. 

Β. Ειδικοί όροι δόμησης. 

I. Στο τμήμα της επέκτασης οι ειδικοί όροι δόμησης ορίζονται όπως αναφέ- 
ρονται στην Τ.Π. 1663/87 απόφαση Νομάρχη Σερρών για τον οικισμό των 
Επταμύλων. 

II. Όσον αφορά την επιβολή στέγης στις μονόφορες οικοδομές ισχύουν τα 
οριζόμενα στην παρ. 1 της υπ’ αριθμ. Τ.Π/10140/88 απόφασης Νομάρχη 
Σερρών. 

Πριν από οποιαδήποτε κατάτμηση οικοπέδων εντός των ορίων του οικισμού 


θα πρέπει να θεωρείται το σχετικό τοπογραφικό διάγραμμα από το Τμήμα 
Πολεοδ. και Πολεοδ. Εφαρμ. ώστε να εξασφαλίζεται η συνέχεια των κοινόχρη¬ 
στων χώρων και η. δημιουργία νέων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.1985 Π. δ/τος όπως αυτό τροποποιή¬ 
θηκε με το από 14.2.87 Π. Δ/γμα. 

Να εξασφαλίζεται οπωσδήποτε η συνέχεια των υφιστάμενων ή εγκεκριμένων 
δρόμων του οικισμού. 

3. Εγκρίνεται η τροποποίηση των γενικών όρων δόμησης που ορίσθηκαν με 
την Τ.Π. 1663/87 απόφαση Νομάρχη Σερρών για το τμήμα του οικισμού 
Επταμύλων με εγκεκριμένο ρυμοτομικό σχέδιο ως εξής: 

I. Συντελεστής δόμησης 

Για τα οικόπεδα που εμπίπτουν εντός του ρυμοτομικού σχεδίου ο συντελε¬ 
στής δόμησης των οικοπέδων κλιμακώνεται προοδευτικά και ανάλογα με την 
επιφάνεια του οικοπέδου ως εξής: 

Για τα πρώτα 100 τ.μ. επιφάνειας του οικοπέδου, ο συντελεστής δόμησης 
ορίζεται σε 1,60. 

Για τα επόμενα 100 τ.μ. επιφάνειας του οικοπέδου, ο συντελεστής δόμησης 
ορίζεται σε 0,80. 

Για τα πέρα των 200 τ.μ. τμήμα επιφάνειας του οικοπέδου ο συντελεστής 
δόμησης ορίζεται σε 0,60. 

Για την περιοχή εντός του εγκεκριμένου ρυμοτομικού σχεδίου δεν υπάρχει 
ανώτατο όριο συνολικής επιφάνειας ορόφων. 

ιι. Ύψος κτιρίων. 

Για τα οικόπεδα που εμπίπτουν εντός του ρυμοτομικού σχεδίου, το μέγιστο 
ύψος των κτιρίων ορίζεται σε 8,00 μ. 

Σε περίπτωση που το οικόπεδο έχει κλίση μεγαλύτερη του 25% το μέγιστο 
ύψος είναι δυνατόν να φθάσει τα ΙΟ.ΟΟμ. από το χαμηλότερο σημείο του 
εδάφους, και έπειτα από προηγούμενη έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). I 

4. Κατά τα λοιπά ισχύουν οι Τ,Π/1663/87 και Τ.Π/ΕΠΑ/10140/88 
αποφάσεις Νομάρχη Σερρών για τον οικισμό. Επταμύλων. 

5. Το ακριβές αντίγραφο του πρωτοτύπου σχεδιάγραμματος Π-Ι.Ι που 
συνοδεύει την απόφαση αυτή, μετά τη δημοσίευση στην Εφημερίδα της Κυβερ- 
νήσεως, να αναρτηθεί στο Διοικητήριο, στο κτίριο του Τ.Π.Π.Ε. Ν. Σερρών, για 
15 (δεπαπέντε) συνεχείς μέρες. 

Η απόφαση αυτή να δημοσιευθεί στην Εφημερίδα της Κυβερνήσεως έχοντας 
ισχύ από τη δημοσίευσή της. 

Σέρρες, 27 Ιουλίου 1988 
Η Νομάρχης. 

ΕΥΦΗ Δ. ΜΗΤΩΣΗ 


ΤΕΧΝΙΚΗ ΠΕΡΙΓΡΑΦΗ ΧΑΡΤΗ Π-1.1. 

ΟΙΚΙΣΜΟΣ: ΕΠΤΑΜΥΛΟΙ 

ΚΟΙΝΟΤΗΤΑ: ΕΠΤΑΜΥΛΩΝ 

ΝΟΜΟΣ: ΣΕΡΡΩΝ 

Η Ζ.Ο.Κ. του οικισμού Επταμύλων από το σημείο 1 (επαφή του εγκεκριμέ¬ 
νου ρυμοτομικού σχεδίου με. τον δρόμο προς Οινούσα) μέχρι το σημείο 9 
ταυτίζεται με το εγκεκριμένο ρυμοτομικό σχέδιο. Κατόπιν ακολουθεί αγροτικό 
δρόμο μέχρι το σημείο 10, απ’ όπου κατευθύνεται νότια ταυτιζόμενη με.άλλο 
αγροτικό δρόμο μέχρι το σημείο 11. 

Από το σημείο 11 μέχρι το 12 ταυτίζεται με τον επαρχιακό δρόμο Σερρών - 
Οινούσας. 

Κατευθυνόμενη νότια σ’ επαφή με το όριο του 231 αγροτεμαχίου φθάνει στο 
σημείο 13 απ’ όπου ακολουθεί το όριο του χέρσου τμήματος μέχρι το σημείο 
15. Από εκεί μέχρι το σημείο 18 ακολουθεί αγροτικούς δρόμους. 

. Και από το σημείο 18 μέχρι το σημείο 1 ακολουθεί το όριο του εγκεκριμένου 
ρυμοτομικού σχεδίου. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





